สวัสดีค่ะ คือหนูอยากสอบถามเกี่ยวกับอาการตอนนี้หนูมีอาการไข้ ตัวร้อน เจ็บคอ(มีเสมหะ)มีน้ำมูกไหลเป็นบางครั้งและมีอาการปวดหัว โดยส่วนตัวเป็นภูมิแพ้ เนื่องจากในขณะนี้มีโควิด-19 ทำให้หนูรู้สึกกังวนว่าอาการที่หนูเป็นเกี่ยวข้องไหม ประวัติการเดินทางไม่เคยเดินทางไปประเทศกลุ่มเสี่ยง ตอนนี้หนูกังวลมากเลยค่ะ
สวัสดีค่ะ อาการไข้ เจ็บคอ มีน้ำมูกนั้น อาจจะเป็นอาการของคออักเสบจากเชื้อไวรัสที่ทำให้เกิดหวัดทั่วไป เชื้อแบคทีเรีย หลอดลมหรือปอดอักเสบจากเชื้อไวรัสหรือเชื้อแบคทีเรีย ซึ่งไม่จำเป็นว่าต้องเป็นเชื้อโควิด -19คืออาการจะมาคล้ายคลึงกัน อาจจะต้องแยกจากประวัติ การตรวจร่างกาย และการส่งตรวจเสมหะร่วมด้วย โดยการติดเชื้อโควิด-19 ในปััจจุบันที่ถือว่าเข้าเกณฑ์ว่าเสี่ยงนั้น อาจจะต้องมีประวัติสัมผัสกับผู้ที่เป็น ผู้ที่เดินทางไปประเทศกลุ่มเสี่ยง หรือเดินทางไปประเทศกลุ่มเสี่ยงด้วยตนเองร่วมด้วยแต่หากไม่แน่ใจ ควรไปพบแพทย์เพื่อประเมินอาการค่ะ หากมีไข้สูงเกิน 37.5 องศา ร่วมกับมีอาการทางระบบทางเดินหายใจดังกล่าวมา และมีประวัติสัมผัสผู้ป่วยหรือกลุ่มเสี่ยง ก็ควรได้รับการตรวจคัดกรองโรคต่อไปเบื้องต้นรับประทานยาลดไข้ ยาละลายเสมหะ ยาลดน้ำมูกได้ พักผ่อนให้เพียงพอ ดื่มน้ำมากๆ